LIETUVOS RESPUBLIKOS FINANSŲ MINISTRO

Į S A K Y M A S

DĖL TARNYBINIŲ LENGVŲJŲ AUTOMOBILIŲ SKAIČIAUS ĮSTAIGOMS PRIE FINANSŲ MINISTERIJOS, FINANSŲ MINISTERIJOS MOKYMO CENTRUI IR IŠLAIDŲ LIETUVOS RESPUBLIKOS MUITINĖS SPECIALIOSIOMS TRANSPORTO PRIEMONĖMS DYDŽIO NUSTATYMO

2012 m. sausio 24 d. Nr. 1K-013

Vilnius

Vadovaudamasi Lietuvos Respublikos Vyriausybės 1998 m. lapkričio 17 d. nutarimo Nr. 1341 „Dėl tarnybinių lengvųjų automobilių biudžetinėse įstaigose“ (Žin., 1998, Nr. 103-2838; 2009, Nr. 69-2796, Nr. 147-6572; 2010, Nr. 41-1976, Nr. 62-3040, Nr. 150-5632) 1.3, 1.4 ir 3 punktais:

1. N u s t a t a u:

1.1. tarnybinių lengvųjų automobilių (įsigytų, nuomojamų arba nuomojamų pagal veiklos sutartis) skaičių:

1.1.1. Valstybinei mokesčių inspekcijai prie Lietuvos Respublikos finansų ministerijos – ne didesnis kaip 24;

1.1.2. Muitinės departamentui prie Lietuvos Respublikos finansų ministerijos – ne didesnis kaip 4;

1.1.3. Valstybės dokumentų technologinės apsaugos tarnybai prie Finansų ministerijos – ne didesnis kaip 3;

1.1.4. Finansų ministerijos mokymo centrui – ne didesnis kaip 2;

1.2. išlaidų Lietuvos Respublikos muitinės specialiosioms transporto priemonėms, skirtoms muitinės mobiliųjų grupių veiklai, ir lengviesiems automobiliams, naudojamiems operatyvinei veiklai, dydį – iki 1,0 proc. darbo užmokesčiui numatytų valstybės biudžeto lėšų.

2. P r i p a ž į s t u netekusiais galios:

2.1. Lietuvos Respublikos finansų ministro 2009 m. liepos 27 d. įsakymą Nr. 1K-245 „Dėl tarnybinių lengvųjų automobilių skaičiaus įstaigoms prie Finansų ministerijos, Finansų ministerijos mokymo centrui ir išlaidų Lietuvos Respublikos muitinės specialiosioms transporto priemonėms dydžio nustatymo“;

2.2. Lietuvos Respublikos finansų ministro 2009 m. gruodžio 23 d. įsakymą Nr. 1K-468 „Dėl finansų ministro 2009 m. liepos 27 d. įsakymo Nr. 1K-245 „Dėl tarnybinių lengvųjų automobilių skaičiaus įstaigoms prie Finansų ministerijos, Finansų ministerijos mokymo centrui ir išlaidų Lietuvos Respublikos muitinės specialiosioms transporto priemonėms dydžio nustatymo“ pakeitimo“;

2.3. Lietuvos Respublikos finansų ministro 2010 m. birželio 4 d. įsakymą Nr. 1K-185 „Dėl finansų ministro 2009 m. liepos 27 d. įsakymo Nr. 1K-245 „Dėl tarnybinių lengvųjų automobilių skaičiaus įstaigoms prie Finansų ministerijos, Finansų ministerijos mokymo centrui ir išlaidų Lietuvos Respublikos muitinės specialiosioms transporto priemonėms dydžio nustatymo“ pakeitimo“.

FINANSŲ MINISTRĖ	INGRIDA ŠIMONYTĖ